Gömöri György

*Félálomban*

Így hajnal tájban

a tükör ezüst csík a szobában

az ablakon túl felmordul a forgalom

a felázott kertben madarak csipegetnek

Nevek és képek forognak a fejedben

vajon él még X és mi van Zével

kinek kell írnod egy vers ügyében

Elég jól aludt a feleségem?

Mit kell majd tennem ha széthúzom az éjjel

függönyét és munkához látok

mindenre éberen ébren